ໂຄວິດ-19 ມີຜົນກະທົບ ຢ່າງໜັກໜ່ວງ ເປັນພິເສດ ຕໍ່ຊີວິດການເປັນຢູ່ ຂອງຄົນພິການ ໃນລາວ
ສະຫລຸບແລ້ວ ການລະບາດຢ່າງໜັກຂອງພະຍາດໂຄວິດ-19 ກຸ່ມຄົນພິການ ທີ່ຕາມປົກກະຕິ ກໍພົບຄວາມຫຍຸ້ງຍາກ ໃນການທໍາມາຫາລ້ຽງຊີບຕົນເອງຢູ່ແລ້ວ ແມ່ນໄດ້ຮັບຜົນກະທົບໜັກໜ່ວງຫລາຍເປັນພິເສດ.
ການລະບາດຂອງໂຄວິດ-19 ທີ່ສົ່ງຜົນກະທົບແກ່ຄົນລາວ ແລະ ປະຊາຊົນພົນລະເມືອງ ເກືອບໝົດທຸກຄົນຢູ່ທົ່ວໂລກນັ້ນ ແມ່ນມີຜົນກະທົບໜັກເປັນພິເສດ ແກ່ຄົນພິການຢູ່ໃນລາວ ໂດຍສະເພາະແມ່ນຄົນພິການຕາ ທີ່ອາໃສຢູ່ໃນຕົວເມືອງໃຫຍ່ຕ່າງໆຂອງລາວ ທີ່ມີລາຍຮັບຕົ້ນຕໍມາຈາກການໃຫ້ບໍລິການນວດແກ່ລູກຄ້າເມື່ອມີຄໍາສັ່ງຈາກທາງການສັ່ງໃຫ້ປິດເມືອງ ແລະທຸລະກິດທີ່ບໍ່ສາມາດໃຫ້ຄົນຢູ່ຫ່າງກັນຢ່າງໜ້ອຍ 2 ແມັດ ໄດ້ ນັກຂ່າວຂອງພວກເຮົາ ມີລາຍງານ ກ່ຽວກັບເລື້ອງນີ້ ຊຶ່ງໄພສານຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ທ້າມກາງການແຜ່ລະບາດຂອງພະຍາດໂຄວິດ-19 ຢ່າງໜັກ ຢູ່ໃນທົ່ວໂລກກໍຄື ຢູ່ໃນບັນດາປະເທດເພື່ອນບ້ານຂອງລາວນັ້ນ ໄດ້ເຮັດໃຫ້ລັດຖະບານລາວຕ້ອງຕັດ ສິນໃຈອອກຄໍາສັ່ງປິດປະເທດ, ປິດເມືອງ ແລະກິດຈະການຕ່າງໆ ທີ່ບໍ່ສາມາດໃຫ້ຄົນຢູ່ຫ່າງກັນ 2 ແມັດຂຶ້ນເມືອນັ້ນ ໄວ້ເປັນ 2 ໄລຍະ ໄລຍະທີ 1 ກໍຄືແຕ່ວັນທີ 1 ເມສາ ຮອດທ້າຍເດືອນພຶດສະພາ ຊຶ່ງໃນຕອນນັ້ນກໍມີຄົນລາວຕິດເຊື້ອ ພະຍາດນີ້ ຢູ່ 19 ຄົນ ແລະກໍສາມາດປິ່ນປົວຫາຍດີໝົດທຸກຄົນ ໄລຍະທີ 2 ກໍແມ່ນນັບແຕ່ວັນທີ 1 ສິງຫາ ກໍຄືເດືອນນີ້ ຈົນຮອດທ້າຍເດືອນ ສະພາບການດັ່ງກ່າວແມ່ນໄດ້ສົ່ງຜົນກະທົບ ໃຫ້ແກ່ເກືອບໝົດທຸກກຸ່ມຄົນທົ່ວປະເທດ ແຕ່ວ່າມັນກະທົບຕໍ່ຄົນລາວ ທີ່ພິການຫລາຍທີ່ສຸດ, ອີງຕາມທ່ານແກ້ວ ຫົວໜ້າສູນບໍລິ ການຄົນພິການ ທີ່ນະຄອນຫລວງວຽງຈັນ ທ່ານແກ້ວບອກວ່າ ອີງຕາມການສໍາຫລວດໃນ ປີ 2015 ຄົນພິການ ໃນປະເພດຕ່າງໆ ກວາມເອົາ 2 8% ເປີເຊັນ ຂອງພົນລະເມືອງລາວທັງໝົດ ຫລື ປະມານກວ່າ 1 ແສນ 60 ພັນຄົນ ແລະຫລາຍໆຄົນໃນນີ້ ກໍພະຍາຍາມຫາລ້ຽງຊີບຕົນເອງ ໃນຫລາຍຂະແໜງວິຊາຊີບເທົ່າທີ່ຈະເຮັດໄດ້ ແຕ່ເມື່ອ ມີການລະບາດ ຂອງພະຍາດດັ່ງທີ່ເປັນຢູ່ໃນທຸກມື້ນີ້ເຂົາເຈົ້າກໍຂາດລາຍໄດ້ ດັ່ງການໃຫ້ສໍາພາດ ຂອງທ່ານແກ້ວ ກ່ຽວກັບບັນຫານີ້ວ່າ: ຂະນະທີ່ການລະບາດຂອງພະຍາດໂຄວິດ-19 ຕໍ່ເສດຖະກິດຂອງປະເທດ ກໍຄືທຸກໆ ຂະແໜງການຢູ່ນີ້ ຂະແໜງການບໍລິການນວດ ທີ່ລູກຄ້າ ແລະຜູ້ໃຫ້ບໍລິ ການຕ້ອງໄດ້ໃຊ້ເວລາ ຢູ່ນໍາກັນເປັນຊົ່ວໂມງ ຫລືຫລາຍຊົ່ວໂມງນັ້ນ ແມ່ນ ຖືກກະທົບໜັກທີ່ສຸດ ເມື່ອມີລະບຽບການ ໃຫ້ຮັກສາໄລຍະຢູ່ຫ່າງກັນ 2 ແມັດ ຂຶ້ນເມືອ ສະນັ້ນຄົນພິການຕາ ຜູ້ທີ່ມີເງື່ອນໄຂ ທີ່ສາມາດເຮັດວີຊາຊີບດ້ານນີ້ ໄດ້ແມ່ນປະສົບຄວາມຫຍຸ້ງຍາກຫລາຍເມື່ອຂາດລາຍຮັບ ແລະບໍ່ມີເງິນທ້ອນຫອມຮິບໂຮມເອົາໄວ້ຫລາຍມາແຕ່ກ່ອນ ດັ່ງທີ່ໝໍນວດທີ່ເປັນຄົນພິການຕາ ຢູ່ໃນສະ ຖານທີ່ນວດແຫ່ງນຶ່ງ ໃນນະຄອນຫລວງວຽງຈັນເລົ່າສູ່ຟັງວ່າ: ເມື່ອຖາມເຖິງແຜນການໃນການຮັບມືກັບຜົນກະທົບຂອງພະຍາດໂຄວິດນັ້ນ ພະ ນັກງານທີ່ຄວບຄຸມການນວດ ການໃຫ້ບໍລິການລູກຄ້າ ຂອງຄົນພິການຕອບວ່າ: ພ້ອມກັນນັ້ນ ທ່ານກໍໄດ້ຮ້ອງຂໍໃຫ້ສັງຄົມຄົນລາວທັງຢູ່ໃກ້ ແລະຢູ່ໄກທີ່ມີນໍ້າໃຈ ໃຫ້ຊ່ວຍເຫລືອຄົນພິການພໍໃຫ້ຜ່ານພົ້ນວິກິດການອັນນັ້ນໄປດ້ວຍກັນ ຊຶ່ງ ທ່ານກ່າວຂໍຮ້ອງດັ່ງນີ້ ສະຫລຸບແລ້ວ ສະພາບລະບາດຢ່າງໜັກຂອງພະຍາດໂຄວິດ-19 ທີ່ມີຜົນກະທົບຢ່າງໜັກຕໍ່ທຸກຂະແໜງການເສດຖະກິດ ແລະເກືອບໝົດທຸກຄົນ ໃນທົ່ວປະເທດນັ້ນ ກຸ່ມຄົນພິການທີ່ຕາມປົກກະຕິກໍພົບຄວາມຫຍຸ້ງຍາກໃນການທໍາມາຫາລ້ຽງຊີບຕົນເອງຢູ່ແລ້ວ ແມ່ນໄດ້ຮັບຜົນກະທົບໜັກໜ່ວງຫລາຍເປັນພິເສດໂດຍ ສະເພາະພວກທີ່ໃຫ້ບໍລິການນວດທີ່ເຄີຍມີລາຍໄດ້ເປັນປະຈໍານັ້ນ ເມື່ອກິດຈະການ ຖືກສັ່ງປິດໄວ້ເພື່ອສະກັດກັ້ນການແຜ່ລະບາດຂອງພະຍາດໂຄວິດ- 19 ດັ່ງກ່າວ